ম্যারি জে. ব্লাইজ
ম্যারি জেন ব্লাইজ (ইংরেজি: Mary Jane Blige, /blaɪʒ/ BLYZHE; জন্ম ১১ জানুয়ারি ১৯৭১) হলেন একজন মার্কিন গায়িকা, গীতিকার, অভিনেত্রী ও মানবহিতৈষী। "হিপ হপ সৌলের রানী" ও "আরঅ্যান্ডবির রানী" হিসেবে অভিহিত ব্লাইজ নয়টি তিনি ১৯৯১ সালে আপটাউন রেকর্ডসের সাথে চুক্তিবদ্ধ হওয়ার মধ্য দিয়ে তার কর্মজীবন শুরু করেন। পরে তিনি ১৩টি স্টুডিও অ্যালবাম প্রকাশ করেন, তন্মধ্যে ৮টি বিশ্বব্যাপী বিক্রিতে মাল্টি-প্লাটিনাম খ্যাতি লাভ করেন। ব্লাইজ নয়টি গ্র্যামি পুরস্কার, একটি প্রাইমটাইম এমি পুরস্কার, চারটি আমেরিকান মিউজিক পুরস্কার, বারটি এনএএসিপি ইমেজ পুরস্কার, বিলবোর্ড আইকন পুরস্কার-সহ বারটি বিলবোর্ড মিউজিক পুরস্কার অর্জন করেন। তিনি তিনটি গোল্ডেন গ্লোব পুরস্কারের মনোনয়ন লাভ করেন, তন্মধ্যে দুটি হল মাডবাউন্ড (২০১৭) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে এবং এই চলচ্চিত্রের "মাইটি রিভার" গানের জন্য শ্রেষ্ঠ মৌলিক গান বিভাগে। এছাড়া তিনি এই চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী ও "মাইটি রিভার" গানের জন্য শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন। তিনিই প্রথম ব্যক্তি হিসেবে একই বছর অভিনয় ও গান রচনা বিভাগে মনোনীত হন।